



eelnõu
NARVA LINNAVALITSUS
KORRALDUS
	Narva
	                           …..…………. nr ................


Koha-aadressi määramine
(Hariduse tn 32a)
1. Asjaolud ja menetluse käik
Narva Linnavalitsuse 06.05.1998 korraldusega nr 535-k “Postiaadressi omistamine” omistati garaažiühistu omandis olevale kahe erineva asukohaga hoonele samataoline koha-aadress, Kevade tn 8 (lisatud).

Aadressiandmete süsteemi nõuete kohaselt on unikaalaadress koha-aadress, mille tekstilis-numbriline kuju on unikaalne samaliigiliste unikaalaadressi nõudvate aadressiobjektide lõikes. Mitmel sama liiki unikaalaadressi nõudval aadressiobjektil ei või olla sama koha-aadress.
Maaüksuse, lähiaadressiga Kevade tn 8 (katastritunnus 51101:004:0015) puhul ei ole katastriüksuse lähiaadress unikaalne, ega ka peamise ligipääsu tõttu loogiline. Seega tuleb eelmainitud maaüksus ümber adresseerida.
Selleks, et tagada unikaalaadressi nõudva aadressiobjekti koha-aadressi ainukordsuse viib Narva Linnavalitsus läbi koha-aadressi korrastamise menetluse, millega muudetakse katastritunnusega 51101:004:0015 katastriüksuse  koha-aadressi liiklispinna järgi, kust on peamine ligipääs ning määratakse nimetatud maaüksusele lähiaadress, Hariduse tn 32a.
Kõnesoleva krundi omanik on aadressi muutmise asjus 15.07.2015 e-kirjaga edastatud info vastuväideteta teadmiseks võtnud.

2. Õiguslikud alused
2.1 Ruumiandmete seaduse § 54 lõike 1 kohaselt on on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine“ alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus
Määrata maaüksusele katastritunnusega 51101:004:0015 aadress Narva linn, Hariduse tn 32a. 

4. Rakendussätted
4.1  Korraldus jõustub teatavakstegemisest;
4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

